BUDAWED Ɛmer... syin akin isertanen yettnaɣen ɣef tmagit mugren-d tuget n yiɣeblan d uzaglu ama si tama n yiṛumyen neɣ si tama n yisertanen irefden amennuɣ ɣef lezzayer taɛrabt tineslemt, yella-d umennuɣ mgal akk ayen yerzan tamaziɣt s yidles d tutlayt d laṣel. Seg umennuɣ-agi asertan ineɣmasen n PPA d MTLD refden tasnektit n lezzayer d taɛrabt tineslemt, yewwi-d ad smarsen azaglu n tmenɣiwt d usaḥbes n kra n win yellan d asertan yettnaɣ ɣef tmagit d lezzayer tazzayrit am RABIƐ Ɛli, i yellan d aneɣmas n MRB d BENNAY Waɛli aselway n PPA di tmurt taqbaylit, d ƐEBBAN Remḍan, i yettwanɣan di lmerruk deg useggas n 1957. Anecta akk deg yiswi n useḥbiber ɣef uzaglu d teɛdawt i d-yellan mgal tamagit d umussu aɣelnaw amaziɣ, yella-d d asebgen n umezruy n tmagit di tallit-agi.